Keywords

Summary

Keywords Voľný pohyb kapitálu a sloboda platieb – Obmedzenia – Doplnkové dôchodkové spoločnosti – Vnútroštátna právna úprava, podľa ktorej je investovanie ich aktív do podielových listov spoločných investičných fondov so sídlom v inom členskom štáte podmienené povolením na účely obchodovania s týmito podielovými listami v tuzemsku – Neprípustnosť – Odôvodnenie – Neexistencia (Článok 63 ods. 1 ZFEÚ) Summary Článok 63 ods. 1 ZFEÚ sa má vykladať v tom zmysle, že bráni vnútroštátnej právnej úprave, ktorá umožňuje doplnkovej dôchodkovej spoločnosti alebo podniku kolektívneho investovania, ktorý založila táto doplnková dôchodková spoločnosť na účely spravovania svojho majetku, investovať tento majetok do podielových listov spoločného investičného fondu so sídlom v inom členskom štáte iba v prípade, že tento fond získal povolenie obchodovať so svojimi podielovými listami v tuzemsku. Voľný pohyb kapitálu totiž môže vnútroštátna právna úprava obmedzovať len v prípade, ak je odôvodnená jedným z dôvodov uvedených v článku 65 ZFEÚ alebo naliehavými dôvodmi všeobecného záujmu. Záujem zaručiť stabilitu a bezpečnosť aktív spravovaných podnikom kolektívneho investovania, ktorý bol založený doplnkovou dôchodkovou spoločnosťou, a to najmä prijatím pravidiel obozretnosti, predstavuje naliehavý dôvod všeobecného záujmu, ktorý môže odôvodňovať obmedzenia voľného pohybu kapitálu. Právna úprava, ktorá vyžaduje, aby sa spoločný investičný fond so sídlom v inom členskom štáte zúčastnil na povoľovacom konaní na účely obchodovania so svojimi podielovými listami v tuzemsku, však ide nad rámec toho, čo je nevyhnutné na dosiahnutie sledovaného cieľa, ktorým je kontrola. (pozri body 28, 31, 32, 38 a výrok)

Vec C-39/11

VBV – Vorsorgekasse AG

proti

Finanzmarktaufsichtsbehörde (FMA)

(návrh na začatie prejudiciálneho konania podaný Verwaltungsgerichtshof)

„Voľný pohyb kapitálu — Články 63 ZFEÚ a 65 ZFEÚ — Doplnkové dôchodkové spoločnosti — Investovanie aktív — Spoločné investičné fondy so sídlom v inom členskom štáte — Možnosť investovať do takých fondov iba v prípade, že majú povolenie obchodovať so svojimi podielovými listami v tuzemsku“

Abstrakt rozsudku

Voľný pohyb kapitálu a sloboda platieb – Obmedzenia – Doplnkové dôchodkové spoločnosti – Vnútroštátna právna úprava, podľa ktorej je investovanie ich aktív do podielových listov spoločných investičných fondov so sídlom v inom členskom štáte podmienené povolením na účely obchodovania s týmito podielovými listami v tuzemsku – Neprípustnosť – Odôvodnenie – Neexistencia

(Článok 63 ods. 1 ZFEÚ)

Článok 63 ods. 1 ZFEÚ sa má vykladať v tom zmysle, že bráni vnútroštátnej právnej úprave, ktorá umožňuje doplnkovej dôchodkovej spoločnosti alebo podniku kolektívneho investovania, ktorý založila táto doplnková dôchodková spoločnosť na účely spravovania svojho majetku, investovať tento majetok do podielových listov spoločného investičného fondu so sídlom v inom členskom štáte iba v prípade, že tento fond získal povolenie obchodovať so svojimi podielovými listami v tuzemsku.

Voľný pohyb kapitálu totiž môže vnútroštátna právna úprava obmedzovať len v prípade, ak je odôvodnená jedným z dôvodov uvedených v článku 65 ZFEÚ alebo naliehavými dôvodmi všeobecného záujmu. Záujem zaručiť stabilitu a bezpečnosť aktív spravovaných podnikom kolektívneho investovania, ktorý bol založený doplnkovou dôchodkovou spoločnosťou, a to najmä prijatím pravidiel obozretnosti, predstavuje naliehavý dôvod všeobecného záujmu, ktorý môže odôvodňovať obmedzenia voľného pohybu kapitálu. Právna úprava, ktorá vyžaduje, aby sa spoločný investičný fond so sídlom v inom členskom štáte zúčastnil na povoľovacom konaní na účely obchodovania so svojimi podielovými listami v tuzemsku, však ide nad rámec toho, čo je nevyhnutné na dosiahnutie sledovaného cieľa, ktorým je kontrola.

(pozri body 28, 31, 32, 38 a výrok)